નેશનલ હાઇ-વે નં. ૮ પર ગણેશ સિસોદ્રા ગામે આવેલી નવસારી જિલ્લા સહાયક પ્રાદેશિક વાહન-વ્યવહાર અધિકારીની કચેરીમાં હાલ એ.આર.ટી.ઓ. નિવૃત્ત થતા તેમની જગ્યાએ આર.ટી.ઓ. ઇન્સ્પેક્ટર એ. એમ. પરમારને ચાર્જ સોંપાયો છે. જેમની સાથે કચેરીમાં કાર્યરત અન્ય ચાર આર.ટી.ઓ. ઇન્સ્પેક્ટરોમાંથી બે ઇન્સ્પેક્ટરો સ્પીપાની તાલિમમાં ગયા છે, જ્યારે અન્ય બે આર.ટી.ઓ. ઇન્સ્પેક્ટરોને રાજ્ય વાહન-વ્યવહાર વિભાગ દ્વારા શામળાજી ડિજિટલ ચેકપોસ્ટ પર હાલ નિયુક્તિ આપવામાં આવી છે. જેના કારણે નવસારી આર.ટી.ઓ. કચેરીમાં આર.ટી.ઓ. ઇન્સ્પેક્ટરોના અભાવે લાઇસન્સ મેળવનારા વાહનચાલકોને રાહત મળી છે. નિયમ અનુસાર ટુ વ્હિલર કે ફોર વ્હિલર વાહન ચલાવવા માટે લેવામાં આવતા લાઇસન્સ માટે ચાલકને યોગ્ય રીતે વાહન ચલાવતા આવડે છે કે નહીં, એની ચકાસણી આર.ટી.ઓ. ઇન્સ્પેક્ટરે કરવાની હોય છે. પરંતુ અહીં તો વાહનચાલકોની ડ્રાઇવિંગ ટેસ્ટ ખુદ આર.ટી.ઓ. એજન્ટો લેતા નજરે ચડયા હતા. કચેરી નજીકના ર્સિવસ રોડ પર સીધા જ અંગ્રેજીમાં આઠડો બનાવ્યા વગર જ વાહનચાલકોને લાઇસન્સ માટે ઓકે હોવાની મંજૂરી મળી જાય એવું જણાયંુ હતંુ. જ્યારે આ બાબત સંદેશના ધ્યાને આવતા ડ્રાઇવિંગ ટેસ્ટ જ્યાં લેવામાં આવતી હતી ત્યાં જઇને ફોટા પાડતા જ ઘટનાસ્થળે એજન્ટોમાં નાસભાગ મચી ગઇ હતી. જેથી એજન્ટોને ડ્રાઇવિંગ ટેસ્ટ લેવાની કોઇ સત્તા ન હોવાનું માની શકાય.